Kuntoutusasiain neuvottelukunnan toimintakykyjaosto

Asettaminen	
	Kuntoutusasiain neuvottelukunta on tänään asettanut toimintakykyjaoston	

Toimikausi	
	1.2.2004 - 31.12.2005  	

Tavoitteet	
	Jaoston työn päätavoitteena on väestön toimintakyvyn edistäminen kuntoutuksen keinoin niin, että
-vammaisten ja pitkäaikaissairaiden henkilöiden mahdollisuudet täysipainoiseen ja itsenäiseen elämään paranee
-ikääntyneen väestön aktiivisten ja toimintakykyisten vuosien määrä kasvaa ja hoivan tarve vähenee.	

Tehtävä	
	Jaoston toimenpiteet koskevat erityisesti mielenterveyskuntoutusta, päihdekuntoutusta, vaikeavammaisten kuntoutusta ja vanhusväestön kuntoutusta.
Jaosto tarkastelee em. mainittujen väestöryhmien kuntoutuskysymyksiä ottaen huomioon asiakkaan näkökulmaa, voimavarojen järkevää käyttöä ja kohdentamista sekä kuntoutusjärjestelmän toimivuutta ja eri tahojen yhteistyötä ja työnjakoa.
Lisäksi jaosto suorittaa muut kuntoutusasiain neuvottelukunnan antamat tehtävät ja tekee tarvittaessa aloitteita ja ehdotuksia.
Jaosto laatii 15.3.2004 mennessä kuntoutusasiain neuvottelukunnalle tarkemman toimintasuunnitelman, jossa täsmennetään ja rajataan ne asiat, joihin jaosto kohdistaa työnsä. Jaosto raportoi määräajoin neuvottelukunnalle työnsä etenemisestä.	

Organisointi	
		Puheenjohtaja Riitta Viitala, apulaisosastopäällikkö, sosiaali- ja terveysministeriö 
	
		Varapuheenjohtaja Esko Hänninen, johtaja, Stakes 
	
		Jäsenet:	
		Hanna Nyfors, ylitarkastaja, sosiaali- ja terveysministeriö 	
		Kari Haavisto, ylitarkastaja, sosiaali- ja terveysministeriö 	
		Helena Ahponen, hankintapäällikkö, Kansaneläkelaitos 	
		Tupu Holma, erityisasiantuntija, Suomen Kuntaliitto 	
		Henkilökohtainen varajäsen Yrjö Lahtinen, erityisasiantuntija, Suomen Kuntaliitto 	
		Teuvo Ruponen, kuntoutusjohtaja, Näkövammaisten Keskusliitto r.y. 	
		Leena Välimäki, säätiönjohtaja, Miina Sillanpään Säätiö 	
		Veikko Korpela, Palvelutoiminnan johtaja, Hengitysliitto HELI r.y. 	
		Pirkko Karjalainen, toiminnanjohtaja, Vanhustyön keskusliitto ry 	
		Tiina Johansson, kuntoutuspäällikkö, Mielenterveyskuntoutuksen kehittämiskeskus 	
		Sihteeri Eija Sorvari, kuntoutuspäällikkö, Hengitysliitto HELI  ry 	
		Sihteeri Heidi Paatero, pääsihteeri, sosiaali- ja terveysministeriö 	
		
	Kuntoutusasiain neuvottelukunnasta annetun valtioneuvoston asetuksen (823/2003) mukaan neuvottelukunta voi asettaa jaostoja. Jaoston puheenjohtajan ja varapuheenjohtajan määrää neuvottelukunta keskuudestaan. Jaostoon voi myös kuulua ulkopuolisia jäseniä.	

Kustannukset ja rahoitus	
	Jaoston puheenjohtajalle, jäsenille ja sihteereille maksetaan kokouspalkkiot sekä korvataan matkakustannukset komiteataloutta koskevien päätösten ja ohjeiden mukaisesti (STM:n komiteataloutta koskeva ohje 4.11.2003 ja STM:n päätös maksettavista komiteapalkkioista 7/02/2003, 28.5.2003).
Jaoston sivutoimisten sihteereiden tekemä työ korvataan STM:n päätöksen mukaisesti.
Jaoston työskentelystä aiheutuvat kustannukset maksetaan kuntoutusasiain neuvottelukunnan osoitetuista määrärahoista.
Laajempaa valmistelutyötä edellyttävien tehtävien suorittamisesta jaosto selvittää erikseen STM:n tai muiden tahojen kanssa miten kustannukset jaetaan.